pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เผยจีดีพีภาคการเกษตรขยับตัวสูงถึง 7.7 ในรอบยี่สิบไตรมาสตั้งแต่ปี 2555
วันพุธที่ 24 พฤษภาคม 2560
กระทรวงเกษตรฯ เผยจีดีพีภาคการเกษตรขยับตัวสูงถึง 7.7 ในรอบยี่สิบไตรมาสตั้งแต่ปี 2555
กระทรวงเกษตรฯ เผยจีดีพีภาคการเกษตรขยับตัวสูงถึง 7.7 ในรอบยี่สิบไตรมาสตั้งแต่ปี 2555 เป็นผลมาจากการดําเนินงานตามนโยบายเชิงรุก และการปฏิรูปภาคการเกษตรอย่างจริงจัง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงจีดีพีภาคเกษตรกรรม จากการสํารวจของสํานักงานคณะกรรมการพัฒนาการเศรษฐกิจและสังคมแห่งชาติ ที่ขยายตัวสูงขึ้นถึงร้อยละ 7.7 จากการขยายตัวร้อยละ 3.0 ในไตรมาสก่อนหน้า และเป็นการขยายตัวสูงสุด ในรอบยี่สิบไตรมาส ตั้งแต่ไตรมาสที่สองของปี 2555 เนื่องจากปัญหาภัยแล้งที่ส่งผลกระทบยาวนานตั้งแต่ปี 2557 – 2559 ได้สิ้นสุดลง โดยเป็นผลมาจากการดําเนินงานตามนโยบายของรัฐบาล และกระทรวงเกษตรและสหกรณ์ที่ได้บูรณาการทํางานเชิงรุกอย่างต่อเนื่องกว่า 17 มาตรการ 50 แผนงาน
ปัญหาภัยแล้งได้ส่งผลกระทบตั้งแต่ปี 2557 – 2559 เริ่มจากสถานการณ์น้ําใน 4 เขื่อนหลัก (เขื่อนภูมิพล เขื่อนสิริกิติ์ เขื่อนแควน้อยฯ และเขื่อนป่าสักฯ) ที่มีปริมาณน้ําน้อยเพียง 6,777 ล้าน ลบ.ม. เท่านั้น โดยส่งผลกระทบระยะยาวต่อพื้นที่การเกษตร ซึ่งจากการประกาศพื้นที่ประสบภัยแล้งของกระทรวงมหาดไทย ตั้งแต่ปี 2553 พบว่ามีพื้นที่ได้รับผลกระทบภัยแล้งเพิ่มขึ้นเรื่อยๆ จนถึงปี 2559 มีพื้นที่ประสบภัยแล้งลดลงอย่างเห็นได้ชัด จนกระทั่งปีนี้มีพื้นที่ประสบภัยแล้งลดลงเหลือเพียง 3 อําเภอ ในจังหวัดสระแก้ว จนกระทั่งได้ยกเลิกพื้นที่ประสบภัยแล้งทั้งหมด ซึ่งนอกจากการดําเนินงานตามแผนงานนโยบายที่เกี่ยวข้องแล้ว กระทรวงเกษตรฯ ยังให้ความสําคัญกับการพัฒนาแหล่งน้ํา อาทิ การบริหารจัดการน้ํา การเพิ่มปริมาณแหล่งน้ํา ซึ่งสามารถเพิ่มปริมาณน้ําต้นทุนได้ถึง 2,069 ล้าน ลบ.ม. รวมไปถึงการจัดทําระบบกระจายน้ํา ทําให้มีพื้นที่การเกษตรเข้าถึงแหล่งน้ําได้เพิ่มขึ้น 1.59 ล้านไร่ สามารถช่วยลดผลกระทบภัยแล้งต่อพื้นที่การเกษตรได้ และเกษตรกรมีรายได้เพิ่มขึ้นปีละ 2,750 บาท/ไร่ ขณะที่นโยบายการเกษตรแบบแปลงใหญ่ทั้งการดําเนินงานโดยกระทรวงเกษตรฯ และประชารัฐ ได้ส่งเสริมให้จีดีพีภาคการเกษตรขยับสูงขึ้นและเกษตรกรมีรายได้เพิ่มขึ้น 1,600 บาท/ไร่ ทั้งนี้ จากการทํางานของรัฐบาล กระทรวงเกษตรฯ และคณะกรรมการบริหารจัดการน้ําฯ ที่ผ่านมา 3 ปี ส่งผลให้เห็นความสําเร็จในการดําเนินงานเทียบเท่าการทํางานของรัฐบาลที่ผ่านมาถึง 12 ปี
ทั้งนี้ ภาคการเกษตรถือเป็นภาคการผลิตที่สําคัญ และในปี 2560 นี้ มีผลผลิตเพิ่มขึ้นจากปีก่อน โดยผลผลิตพืชเกษตรสําคัญที่ขยายตัว ได้แก่ ข้าวเปลือก ร้อยละ 63.0 ข้าวโพด ร้อยละ 39.6 ปาล์มน้ํามัน ร้อยละ 7.0 และอ้อย ร้อยละ 7.3 ในขณะที่ผลผลิตพืชเกษตรสําคัญที่ ปรับตัวลดลง ได้แก่ ยางพารา และมันสําปะหลัง ดัชนีราคาสินค้าเกษตรเพิ่มขึ้นร้อยละ 12.1 ต่อเนื่องจากการเพิ่มขึ้นร้อยละ 3.5 ใน ไตรมาสก่อนหน้า ตามการเพิ่มขึ้นของราคายางแผ่นดิบชั้น 3 อ้อย ปาล์มน้ํามัน และกุ้งขาวแวนนาไม ในขณะที่ราคาข้าวเปลือก มันสําปะหลัง และข้าวโพดลดลง การเพิ่มขึ้นของดัชนีผลผลิตและดัชนีราคาสินค้าเกษตรส่งผลให้ดัชนีรายได้เกษตรกรโดยรวมเพิ่มขึ้นต่อเนื่องเป็นไตรมาสที่สาม ร้อยละ 20.1 และเป็นปัจจัยสนับสนุนให้การใช้จ่ายภาคครัวเรือนปรับตัวดีขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีบำเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 13 ตุลาคม 2560
กระทรวงยุติธรรม ร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงยุติธรรม ร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
ในวันศุกร์ที่ 13 ตุลาคม 2560 เวลา 07.00 น.
ณ ทําเนียบรัฐบาล
พลเอก ประยุทธ์ จันทร์โอชา นายกรัฐมนตรี
เป็นประธานในพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต
พระบาทสมเด็จพระปรมินทรมหาภูมิพลอดุลยเดช บรมนาถบพิตร
โดยมี นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมในพิธีฯ
พร้อมกันนี้ ในเวลา 07.00 น.
ณ ลานอเนกประสงค์ ชั้น 2
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
พร้อมด้วยข้าราชการ และเจ้าหน้าที่จากหน่วยงานในสังกัดกระทรวงยุติธรรม
เข้าร่วมพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต
พระบาทสมเด็จพระปรมินทรมหาภูมิพลอดุลยเดช บรมนาถบพิตร
โดยมีพิธีตักบาตรพระสงฆ์ จํานวน 10 รูป
ซึ่งจัดขึ้นโดยศาลฎีกา ศาลรัฐธรรมนูญ สํานักงานอัยการสูงสุด
และกระทรวงยุติธรรม
รัฐบาลไทย-ข่าวทำเนียบรัฐบาล-ชุมชนเข้มแข็ง
วันจันทร์ที่ 17 ธันวาคม 2561
ชุมชนเข้มแข็ง
ประเทศยั่งยืน
ยกระดับเศรษฐกิจชุมชน
นโยบาย 1 จังหวัด 1 อุตสาหกรรม แปรรูปการเกษตร OPOAI (อ่านรายละเอียดคลิกที่นี่)
ส่งเสริมการท่องเที่ยวโดยชุมชน...............................................(อ่านรายละเอียดคลิกที่นี่)
การขับเคลื่อนพัฒนาความเข้มแข็งสหกรณ์...............................(อ่านรายละเอียดคลิกที่นี่)
ประชารัฐรักสามัคคี : ส่งเสริมเศรษฐกิจฐานราก.......................(อ่านรายละเอียดคลิกที่นี่
ชุมชนยั่งยืน
โครงการเน็ตประชารัฐ .............................................................(อ่านรายละเอียดคลิกที่นี่)
กองทุนยุติธรรม ........................................................................(อ่านรายละเอียดคลิกที่นี่)
พัฒนาคุณภาพชีวิตผู้มีบัตรสวัสดิการแห่งรัฐ ............................(อ่านรายละเอียดคลิกที่นี่)
(ทีมหมอประชารัฐสุขใจ)
จัดที่ดินทํากินให้ชุมชนตามนโยบายรัฐบาล ...............................(อ่านรายละเอียดคลิกที่นี่)
รัฐบาลไทย-ข่าวทำเนียบรัฐบาล-มท. เริ่มต้นแผนรณรงค์ แยกขยะก่อนทิ้งคึกคัก ชวนคนไทยทั้งประเทศเปลี่ยนเมืองไทยไปด้วยกัน
วันพฤหัสบดีที่ 10 มกราคม 2562
มท. เริ่มต้นแผนรณรงค์ แยกขยะก่อนทิ้งคึกคัก ชวนคนไทยทั้งประเทศเปลี่ยนเมืองไทยไปด้วยกัน
มท. เริ่มต้นแผนรณรงค์ แยกขยะก่อนทิ้งคึกคัก ชวนคนไทยทั้งประเทศเปลี่ยนเมืองไทยไปด้วยกัน
วันนี้ (10 ม.ค. 62) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่กระทรวงมหาดไทยได้กําหนดการดําเนินงานตาม “แผนรณรงค์แยกก่อนทิ้ง” โดยมีเป้าหมายให้ทุกจังหวัดสร้างการรับรู้และความเข้าใจกับประชาชน เพื่อเสริมสร้างจิตสํานึกในการคัดแยกขยะก่อนทิ้งตั้งแต่ต้นทางคือครัวเรือน และการบริหารจัดการขยะกลางทางและปลายทาง ซึ่งได้เริ่ม Kick off ดําเนินการตามแผน เมื่อวานนี้ (9 ม.ค. 62) พร้อมกัน
ทั่วประเทศ ซึ่งการจัดกิจกรรมในทุกจังหวัดได้รับการตอบรับจากพี่น้องประชาชนร่วมในกิจกรรมเป็นจํานวนมาก
ปลัดกระทรวงมหาดไทย กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย
ให้ความสําคัญกับการบริหารจัดการขยะมาอย่างต่อเนื่อง โดยเฉพาะอย่างยิ่ง การดําเนินงานตามแผนรณรงค์แยกก่อนทิ้ง โดยได้มอบนโยบายให้จังหวัดและองค์กรปกครองส่วนท้องถิ่นต้องสร้างการรับรู้ความเข้าใจให้ประชาชนเกิดความตระหนักรู้และมีส่วนร่วมตามหลักการ 3 ช (3Rs) คือ ใช้น้อย (Reduce) ใช้ซ้ํา (Reuse) ใช้ใหม่ (Recycle) และต้องซักซ้อมประชาชนให้แยกขยะตั้งแต่ต้นทางแหล่งกําเนิด โดยใช้วิธีรณรงค์ให้ทุกบ้านแยกขยะใส่ถุงธรรมดาและจัดทําสัญลักษณ์ติดถุงเพื่อแยกประเภท 4 ประเภท คือ สีน้ําเงิน ขยะทั่วไป สีเหลือง ขยะรีไซเคิ้ล สีเขียว ขยะอินทรีย์ และสีแดง ขยะอันตราย โดย อปท. ต้องกําหนดห้วงเวลาการเก็บขยะแต่ละประเภทและแจ้งให้ประชาชนทราบ และสําหรับในพื้นที่สาธารณะ ต้องมีถังขยะอย่างน้อย 2 สี คือ สีน้ําเงิน สําหรับขยะทั่วไป และสีเหลือง สําหรับขยะรีไซเคิล
ในด้านการจัดการขยะปลายทาง ให้ อปท. รวมกลุ่ม (Clusters) หารือกันว่าจะทําอย่างไรกับการกําจัดขยะในพื้นที่ ซึ่งเมื่อหารือกันแล้วให้นําเสนอคณะกรรมการจัดการสิ่งปฏิกูลและมูลฝอยจังหวัด ซึ่งมีผู้ว่าราชการจังหวัด
เป็นประธาน ไปหารือกันว่าจะดําเนินการกับขยะในพื้นที่อย่างไร และแจ้งเรื่องมายังกรมส่งเสริมการปกครองท้องถิ่นเพื่อเสนอคณะกรรมการกลางจัดการสิ่งปฏิกูลและมูลฝอย นําเสนอรัฐมนตรีว่าการกระทรวงมหาดไทยเห็นชอบตามกฎหมายว่าด้วยการร่วมทุน ก่อน อปท.จะเชิญภาคเอกชนมาร่วมดําเนินการตามกฎหมายร่วมทุน และหากดําเนินการแปลงขยะเป็นพลังงานไฟฟ้า ต้องเสนอไปยังคณะกรรมการกิจการพลังงาน (กกพ.) กระทรวงพลังงาน ตามกฎหมายต่อไป
ปลัดกระทรวงมหาดไทย กล่าวเพิ่มเติมว่า รัฐมนตรีว่าการกระทรวงมหาดไทย ได้เน้นย้ําว่า องค์กรปกครองส่วนท้องถิ่นควรกําจัดขยะให้หมดไป โดยไม่ใช้การฝังกลบ เพราะจะเกิดปัญหากับลูกหลานในอนาคต ซึ่งวิธีที่ดีที่สุด คือ การเผาและแปรรูปเป็นพลังงาน และถ้ากําจัดไม่ถูกวิธี ก็จะแก้ปัญหาไม่หมดอย่างแท้จริง ส่งผลให้สิ้นเปลืองงบประมาณมหาศาล
โอกาสนี้ กระทรวงมหาดไทย ขอเชิญชวนพี่น้องประชาชนคนไทยทุกคน "เริ่มต้น" แยกขยะก่อนทิ้ง และร่วมกันรณรงค์ให้ทุกคนร่วมมือกันจัดการขยะที่ต้นทาง ด้วยการ “แยกขยะก่อนทิ้ง” ร่วมกันใช้ถุงผ้าแทนถุงพลาสติก งดใช้โฟม เพื่อร่วมเปลี่ยนเมืองไทยให้สะอาดและมีสิ่งแวดล้อมที่ดีไปด้วยกัน
รัฐบาลไทย-ข่าวทำเนียบรัฐบาล-ทส. ร่วมการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563
วันจันทร์ที่ 15 มิถุนายน 2563
ทส. ร่วมการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563
ทส. ร่วมการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563
ทส. ร่วมการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563
วันนี้ ( 15 มิถุนายน 2363) เวลา 10.00 น นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563  ณ ห้องประชุม 301 ตึกบัญชาการ 1 ทําเนียบรัฐบาล โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ  โดยที่ประชุมมีมติเห็นชอบมอบหมายให้กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี และกระทรวงอุตสาหกรรม โดยกรมอุตสาหกรรมพื้นฐานและการเหมืองแร่ เป็นผู้รับผิดชอบจัดกิจกรรมการทําเหมืองแร่ที่มีธรรมาภิบาลและเป็นมิตรต่อสิ่งแวดล้อม (Green and Smart Mining) ซึ่งเป็นการนํามาตรการทางสังคมเชิงสร้างสรรค์มาใช้ในการบริหารจัดการแร่ เป็นเวทีที่จัดให้ผู้ประกอบการเหมืองแร่ได้ประกาศเจตนารมณ์ต่อสาธารณะในการจะประกอบกิจการด้านเหมืองแร่อย่างมีธรรมาภิบาลและคํานึงถึงผลกระทบต่อสิ่งแวดล้อมและสุขภาพของประชาชนในพื้นที่ประกอบกิจการ เป็นการเน้นย้ําและสร้างความเชื่อมั่นต่อการพัฒนาแร่อย่างยั่งยืน เกิดประโยชน์สูงสุด และความอยู่ดีมีสุขของประชาชน สังคม และประเทศชาติ
การประชุมในครั้งนี้ ที่ประชุมได้รับทราบความก้าวหน้าผลการดําเนินงานของคณะอนุกรรมการชุดต่างๆ ภายใต้ คนร. และรับทราบผลการดําเนินการของภาคเอกชนที่ได้ให้ความร่วมมือปฏิบัติตามมาตรการในแผนแม่บทการบริหารจัดการแร่ พ.ศ. 2560-2564 ที่กําหนดให้ประทานบัตรหรือเขตเหมืองแร่ที่มีเขตติดต่อกันต้องดําเนินการให้มีแผนการทําเหมืองร่วมกัน หรือออกแบบการทําเหมืองของเขตประทานบัตรที่ติดกันให้สามารถใช้ทรัพยากรแร่ได้อย่างคุ้มค่าภายใต้ความเหมาะสมทางด้านความปลอดภัย เทคโนโลยี และวิศวกรรมเหมืองแร่ รวมถึงให้มีแผนการจัดการสิ่งแวดล้อมในภาพรวมเพื่อการใช้ทรัพยากรแร่ให้เกิดประโยชน์สูงสุด
นอกจากนี้ ที่ประชุมได้มีการพิจารณาความเหมาะสมและมีมติเห็นชอบยุทธศาสตร์การบริหารจัดการแร่ ๒๐ ปี (พ.ศ. 2561-2580) แผนแม่บทการบริหารจัดการแร่ พ.ศ.2560-2564 หลักเกณฑ์การจําแนกทรัพยากรแร่ของประเทศไทย ซึ่งพิจารณาปัจจัยด้านธรณีวิทยา ปัจจัยความเหมาะสมด้านเทคโนโลยีที่ใช้ในการทําเหมืองและสถานภาพโครงการ ปัจจัยด้านเศรษฐกิจ ปัจจัยด้านสังคม ปัจจัยด้านสิ่งแวดล้อม และปัจจัยด้านสุขภาพของประชาชน เพื่อใช้เป็นกรอบในการกําหนดเขตแหล่งแร่เพื่อการทําเหมือง หลักเกณฑ์การประเมินพื้นที่ที่มีแหล่งแร่อุดมสมบูรณ์และมีมูลค่าทางเศรษฐกิจสูง เพื่อใช้เป็นหลักเกณฑ์สําหรับการประเมินว่าพื้นที่ใดสมควรถูกกําหนดให้เป็นพื้นที่ที่มีแหล่งแร่ อุดมสมบูรณ์และมีมูลค่าทางเศรษฐกิจสูง และหลักเกณฑ์ในการจัดทําข้อมูลพื้นฐานด้านสิ่งแวดล้อมและสุขภาพของประชาชน สําหรับการประกอบโลหกรรม พ.ศ.... โดยการพิจารณาและมีมติในเรื่องดังกล่าวก็เพื่อเป็นแนวทางในการบริหารจัดการแร่ให้เหมาะสมและเกิดประโยชน์สูงสุดภายใต้ดุลยภาพด้านเศรษฐกิจ สังคม สิ่งแวดล้อม และสุขภาพของประชาชนตามหลักการของพระราชบัญญัติแร่ พ.ศ. 2560
รัฐบาลไทย-ข่าวทำเนียบรัฐบาล-​สธ. ปรับจุดบริการทางการแพทย์ ที่บริเวณท้องสนามหลวง ดูแลประชาชนต่อเนื่องตลอดเดือนพฤศจิกายน
วันเสาร์ที่ 28 ตุลาคม 2560
​สธ. ปรับจุดบริการทางการแพทย์ ที่บริเวณท้องสนามหลวง ดูแลประชาชนต่อเนื่องตลอดเดือนพฤศจิกายน
กระทรวงสาธารณสุข ปรับทีมแพทย์และปิดให้บริการบางจุด ภายหลังงานพระราชพิธีถวายพระเพลิง    พระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ให้การดูแลต่อเนื่องตลอดเดือนพฤศจิกายน
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษก กระทรวงสาธารณสุข ให้สัมภาษณ์ว่าจากการที่ประชาชนบางส่วนยังคงเดินทางมาพื้นที่ท้องสนามหลวง เพื่อถ่ายภาพและชมพระเมรุมาศเก็บไว้ในความทรงจําเป็นจํานวนมาก รวมทั้งจะมีการเปิดให้ชมพระเมรุมาศ ระหว่างวันที่ 2-30 พฤศจิกายนนั้น นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้มีการปรับทีมหน่วยแพทย์บริการดูแลพี่น้องประชาชนที่จะเข้าชมพระเมรุมาศ ตลอดทั้งเดือนพฤศจิกายน โดยในวันที่ 27 ตุลาคมที่ผ่านมา พบว่ายังคงมีประชาชนกว่า 4 พันราย เข้ารับบริการที่จุดบริการทางการแพทย์ ส่วนใหญ่ให้การปฐมพยาบาลเบื้องต้นกว่า 3,383 ราย ตรวจโรคและรักษา 580 ราย เจ็บป่วยมีอาการ 118 ราย นําส่งรักษาต่อที่โรงพยาบาล 14 ราย ด้วยอาการหน้ามืด แน่นหน้าอก และไข้สูง นอกจากนี้จะมีการติดตามและเฝ้าระวังผู้ที่มีแนวโน้มที่จะเกิดอาการเครียดและโศกเศร้า พร้อมปรับจุดบริการทางการแพทย์และเริ่มปิดบริการบางจุด เพื่อให้เหมาะสมกับจํานวนประชาชน  อย่างต่อเนื่อง
ทั้งนี้ กระทรวงสาธารณสุขมีความเป็นห่วงสุขภาพพี่น้องประชาชน แนะนําพักผ่อนให้เพียงพอ เตรียมร่างกายให้พร้อมก่อนออกเดินทางมาชมพระเมรุมาศ หากมีอาการเจ็บป่วย เหนื่อยหรืออ่อนเพลีย ขอให้ญาติหรือ ผู้พบเห็น แจ้งทีมแพทย์ จิตอาสา หรือรับบริการจากหน่วยแพทย์เคลื่อนที่บริเวณที่จัดกิจกรรม หรือโทรสายด่วน 1669
รัฐบาลไทย-ข่าวทำเนียบรัฐบาล-“บิ๊กอู๋” มอบแนวทางการทำงาน สปส. 7 ข้อ เพื่อประโยชน์สูงสุดแก่ผู้ประกันตน
วันพุธที่ 17 มกราคม 2561
“บิ๊กอู๋” มอบแนวทางการทํางาน สปส. 7 ข้อ เพื่อประโยชน์สูงสุดแก่ผู้ประกันตน
รมว.แรงงาน มอบนโยบาย แนวทางในการทํางาน 7 ข้อ แก่สํานักงานประกันสังคม โปร่งใส ตรวจสอบได้ มีธรรมาภิบาล สร้างหลักประกันความมั่นคงในการดํารงชีวิต เพื่อผู้ประกันตนได้รับประโยชน์สูงสุด
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ตรวจเยี่ยมและมอบนโยบายแนวทางการดําเนินงานของสํานักงานประกันสังคม ณ ห้องประชุม อําพล สิงหโกวินท์ ชั้น 6 อาคารอํานวยการ สํานักงานประกันสังคม จังหวัดนนทบุรี วันนี้ (17 ม.ค. 61) โดย รมว.แรงงาน ได้ฝากแนวทางในการทํางาน 7 ข้อ เพื่อให้สํานักงานประกันสังคมประสบความสําเร็จยิ่งขึ้นว่า “1) การผลักดันให้แรงงานนอกระบบ เข้าถึงหลักประกันสังคมอย่างทั่วถึงบูรณาการความร่วมมือกับหน่วยงานภายในและภายนอกกระทรวงแรงงาน ในระดับนโยบาย พื้นที่ และภาคีเครือข่าย โดยหามาตรการและสร้างแรงจูงใจให้แรงงานนอกระบบเข้าสู่ระบบประกันสังคมมากขึ้น 2) สร้างการรับรู้ให้ประชาชน เข้าใจสิทธิประโยชน์ของการประกันสังคม รวมทั้งปรับปรุงและเพิ่มสิทธิประโยชน์ให้สอดคล้องกับสถานการณ์ปัจจุบัน และคืนสิทธิให้ผ้ประกันตน มาตรา 39 ได้กลับสู่ระบบประกันสังคม 3) การยกระดับสายด่วน 1506 ให้เป็นสายด่วนกระทรวงแรงงาน วิเคราะห์เรื่องร้องทุกข์ ร้องเรียน สามารถให้ข้อมูลโต้ตอบอัตโนมัติ สะดวก รวดเร็ว เชื่อมโยงทั่วโลก 4) การพัฒนาองค์กร ที่มีประสิทธิภาพสูง ทันสมัย คล่องตัว โปร่งใส และมีธรรมาภิบาล เสริมสร้างพัฒนาระบบงานภายในองค์กรให้เป็นองค์กรธรรมาภิบาลที่มีความเข้มแข็ง โปร่งใส ต่อผู้มีส่วนได้ส่วนเสียและสาธารณชน และแก้ปัญหาทุจริตโดยใช้กลไกการสร้างความโปร่งใส ตรวจสอบได้ 5) การบริหารการลงทุน เพื่อสร้างผลตอบแทน ให้สํานักงานประกันสังคมเตรียมการและจัดทําแผนการลงทุนอย่างรอบคอบ ระมัดระวัง ให้มีความสมดุลระหว่างอัตราผลตอบแทน และระดับความเสี่ยงโดยการบริหารจัดการที่มีธรรมาภิบาล และมุ่งเสริมสร้างเสถียรภาพ ความมั่นคงของกองทุนเป็นหลักการสําคัญ 6) การจัดทําข้อมูล Big Data เป็นเรื่องที่ต้องให้ความสําคัญ ขอให้เชื่อมโยงข้อมูลร่วมกับหน่วยงานในสังกัดกระทรวงแรงงาน เพื่อใช้ประโยชน์จากข้อมูลให้มากที่สุด นําไปสู่การตัดสินใจของผู้บริหารในการกําหนดทิศทางและนโยบายด้านแรงงาน เพื่อเพิ่มประสิทธิภาพในการบริหารงานให้เกิดประโยชน์แก่นายจ้าง ลูกจ้าง และผู้ประกันตน 7) การจัดสวัสดิการสําหรับบุคลากรในองค์กร ได้แก่ สถานที่รับเลี้ยงเด็กสําหรับบุตรของเจ้าหน้าที่ในสํานักงาน ร้านสวัสดิการ ที่อยู่อาศัย ห้องพยาบาล ห้องออกกําลังกาย การตรวจสุขภาพ กองทุนสวัสดิการ การฌาปนกิจสงเคราะห์ เพื่อสร้างขวัญและกําลังใจให้กับเจ้าหน้าที่”
“ขอชื่นชมผลการลงทุนของสํานักงานประกันสังคม ในปี 2560 ที่ผ่านมา มีผลตอบแทนถึง 58,000 ล้านบาท ซึ่งได้ดําเนินการลงทุนที่มีผลตอบแทนที่คุ้มค่า ทั้งนี้ การขับเคลื่อนการทํางานของสํานักงานประกันสังคม ต้องมีเป้าหมายการให้บริการและสร้างหลักประกันความมั่นคงในการดํารงชีวิต แก่ลูกจ้าง ผู้ประกันตน เพื่อให้ได้รับประโยชน์สูงสุด และขอให้ติดตามการทํางานของรัฐบาลและสร้างการรับรู้ให้กับประชาชน รวมทั้งสํานักงานประกันสังคมต้องสร้างความโปร่งใส ตรวจสอบได้ และมีธรรมาภิบาล เพื่อให้สาธารณชนได้มีความเชื่อมั่นและมั่นใจในระบบประกันสังคมต่อไป” พล.ต.อ. อดุลย์ฯ รมว.แรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
ศูนย์สารนิเทศ สํานักงานประกันสังคม ข้อมูล
17 มกราคม 2561
รัฐบาลไทย-ข่าวทำเนียบรัฐบาล-“บิ๊กอู๋”บินถก“เต็ง ส่วย”เจรจาความร่วมมือจ้างแรงงานประมงทะเลตามเอ็มโอยู
วันศุกร์ที่ 17 สิงหาคม 2561
“บิ๊กอู๋”บินถก“เต็ง ส่วย”เจรจาความร่วมมือจ้างแรงงานประมงทะเลตามเอ็มโอยู
รมว.แรงงาน เจรจาความร่วมมือนําเข้าแรงงานประมงตามเอ็มโอยู กับ รมว.แรงงานฯ เมียนมา กระชับความร่วมมือจ้างแรงงานประมงทะเล เป็นแนวปฏิบัติตามกฎหมายที่ชัดเจน
เมื่อวันที่ 16 สิงหาคม พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วยนายจรินทร์ จักกะพาก ปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางานและคณะ เดินทางไปสาธารณรัฐแห่งสหภาพเมียนมา เพื่อหารือข้อราชการด้านแรงงานกับนายเต็งส่วย (H.E.U Thein Swe) รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา ณ กระทรวงแรงงาน ตรวจคนเข้าเมือง และประชากร กรุงเนปิดอว์ สาธารณรัฐแห่งสหภาพเมียนมา ซึ่งมีประเด็นสําคัญของการเจรจาหารือในครั้งนี้ เช่น ประเด็นที่แจ้งให้ฝ่ายเมียนมาทราบเรื่องการขยายการทํางานให้แรงงานต่างด้าวในกิจการประมงทะเลกลุ่มมาตรา 83 จากเดิมที่จะหมดอายุวันที่ 30 ก.ย.61 ขยายอีก 2 ปี จนถึง 30 ก.ย.63 ซึ่งมีเป้าหมายดําเนินการ 11,000 คน ซึ่งเป็นแรงงานเมียนมา 2,209 คน โดยแรงงานที่ผ่านการพิสูจน์สัญชาติแล้วต้องมารายงานตัวตั้งแต่วันที่ 20 ส.ค.-30 ก.ย.61 ณ ศูนย์บริการเบ็ดเสร็จ (OSS) ที่สํานักงานจัดหางานจังหวัด 22 จังหวัดที่ติดทะเล การแจ้งมาตรการเร่งด่วนเป็นการชั่วคราว เพื่อเปิดโอกาสให้แรงงาน 3 สัญชาติที่มาดําเนินการไม่ทัน 30 มิ.ย.61 และยังอยู่ในประเทศไทย แต่ต้องมีพาสปอร์ต หรือ CI ที่ยังไม่หมดอายุ มาทํา Sea Book เพื่อทํางานเฉพาะกิจการประมง 1 ปี
พล.ต.อ.อดุลย์ฯ กล่าวต่อว่า การนําเข้าแรงงานประมงตาม MOU ซึ่งนายจ้างในกิจการประมงส่วนใหญ่ยินดีที่จะจัดสภาพการจ้างตามที่กฎหมายกําหนด อาทิ ค่าจ้าง 10,000 บาท หากมีประสบการณ์ 12,000 บาท และมีเงินส่วนแบ่งการขายสัตว์น้ําที่จับได้ การต่อสัญญาจ้างจาก 2 ปี ต่อได้ 2 ปี หากประสงค์จะทํางานต่อให้เว้นระยะ 30 วัน ปรับสภาพการจ้างและสวัสดิการ ประกันสุขภาพ ประกันภัย และการเป็นสมาชิกประกันสังคม ซึ่งขณะนี้อยู่ในขั้นตอนการแก้ไขกฎหมายเพื่อให้คนงานไทยและต่างชาติในกิจการประมงเข้าเป็นสมาชิกประกันสังคม รวมทั้งความคืบหน้าการเปิดศูนย์แรกรับเข้าทํางานและสิ้นสุดการจ้างที่ฝ่ายไทยจะเปิดดําเนินการที่จังหวัดระนอง เพื่อเป็นช่องทางการส่งแรงงานในกิจการประมง นอกจากนี้ พล.ต.อ.อดุลย์ฯ ยังได้มอบหมายให้นายวิวัฒน์ ตังหงส์ รองปลัดกระทรวงแรงงาน อธิบดีกรมการจัดหางาน และเจ้าหน้าที่ได้หารือในรายละเอียด เพื่อให้ได้แนวปฏิบัติในการจ้างแรงงานที่ชัดเจน
ปัจจุบันแรงงานประมงทะเลที่ขาดแคลนจํานวน 53,649 คน เป็นแรงงานกลุ่มมาตรา 83 ที่ผ่านการพิสูจน์สัญชาติแล้ว 11,000 คน เป็นเมียนมา 2,209 คน ลาว 177 คน และกัมพูชา 8,614 คน การหารือครั้งนี้ทําให้เกิดความร่วมมือที่แน่นแฟ้นมากยิ่งขึ้นในการจัดส่งแรงงานตาม MOU เพื่อให้กระบวนการจ้างแรงงานมีแนวปฏิบัติที่ชัดเจน เป็นประโยชน์ต่อชาวเมียนมาที่เข้ามาทํางานในประเทศไทย ได้รับความคุ้มครองตามหลักกฎหมายไทย รวมทั้งยังลดความเสี่ยงต่อการตกเป็นเหยื่อของกระบวนการค้ามนุษย์และการถูกเอารัดเอาเปรียบต่าง ๆ ได้อีกด้วย
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
สํานักประสานความร่วมมือระหว่างประเทศ - ข้อมูล/
16 สิงหาคม 2561
รัฐบาลไทย-ข่าวทำเนียบรัฐบาล-กนอ. ชี้แจงหลักการของ (ร่าง) พรบ.เขตเศรษฐกิจพิเศษ เป็นการอำนวยความสะดวกส่งเสริมการค้า การลงทุนบริเวณพรมแดนของประเทศในกลุ่ม CLMV
วันอังคารที่ 28 พฤศจิกายน 2560
กนอ. ชี้แจงหลักการของ (ร่าง) พรบ.เขตเศรษฐกิจพิเศษ เป็นการอํานวยความสะดวกส่งเสริมการค้า การลงทุนบริเวณพรมแดนของประเทศในกลุ่ม CLMV
กนอ.ชี้แจงกรณีข้อวิพากษ์นโยบายรัฐบาลในเรื่องการจัดตั้งเขตเศรษฐกิจพิเศษ
นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย (กนอ.) ชี้แจงกรณีข้อวิพากษ์นโยบายรัฐบาลของนายธีรยุทธ บุญมี ในเรื่องการจัดตั้งเขตเศรษฐกิจพิเศษ โดยยกเว้นกฎหมายเกือบทุกตัวเพื่อเอื้อประโยชน์กับนักลงทุนต่างชาตินั้น หวังเพียงความสําเร็จทางการเมือง โดยไม่คํานึงให้รอบคอบ มุ่งหวังเพียงความสําเร็จเพียงอย่างเดียวนั้น การนิคมอุตสาหกรรมแห่งประเทศไทย ขอชี้ข้อเท็จจริง ดังนี้
1. ร่าง พรบ. เขตเศรษฐกิจพิเศษขณะนี้อยู่ระหว่างการพิจารณาของสํานักงานคณะกรรมการกฤษฎีกา ซึ่งยังมิได้มีการประกาศใช้ โดยหลักการของ (ร่าง)กฎหมายดังกล่าวเป็นการอํานวยความสะดวกและส่งเสริมการค้า การลงทุนบริเวณพรมแดนของประเทศในกลุ่ม CLMV
2. (ร่าง) กฎหมายดังกล่าวกําหนดให้มีการจัดตั้งศูนย์บริการเบ็ดเสร็จครบวงจร ขึ้น โดยมอบอํานาจให้แก่ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมายเป็นผู้ให้บริการ อนุมัติ อนุญาต และออกใบอนุญาตให้แก่นักลงทุน
ทั้งนี้ ในการอนุมัติ อนุญาต และออกใบอนุญาต ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมาย ต้องปฏิบัติให้เป็นไปตามหลักเกณฑ์ วิธีการ และเงื่อนไขที่กําหนดไว้ตามกฎหมายนั้น โดยไม่มีการยกเว้น หรือผ่อนปรนการใช้บังคับกฎหมายแต่อย่างใด และเมื่อดําเนินการแล้ว ต้องแจ้งหน่วยงานของรัฐหรือคณะกรรมการตามกฎหมายที่เกี่ยวข้องเป็นหลักฐานด้วย
----------------------------------
รัฐบาลไทย-ข่าวทำเนียบรัฐบาล-เอกอัครราชทูตแคนาดาประจำประเทศไทยเข้าเยี่ยมคารวะรัฐมนตรีประจำสำนักนายกรัฐมนตรี
วันจันทร์ที่ 28 มกราคม 2562
เอกอัครราชทูตแคนาดาประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตแคนาดาประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (28 มกราคม 2562) เวลา 09.00 น. นางโดนิกา พอตตี (H.E. Ms. Donica Pottie) เอกอัครราชทูตแคนาดาประจําประเทศไทย เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีและเอกอัครราชทูตแคนาดาฯ ต่างยินดีที่ได้มีโอกาสหารือระหว่างกันในวันนี้ ทั้งสองประเทศมีความสัมพันธ์ที่ราบรื่น และความร่วมมือระหว่างเพิ่มมากขึ้น โดยเฉพาะด้านการค้าและการลงทุน เอกอัครราชทูตแคนาดาฯ กล่าวว่า ยินดีที่มีบริษัทเอกชนของแคนาดาลงทุนในไทยมาอย่างยาวนานหลายบริษัท และบริษัทบางส่วนยังสนใจที่จะขยายการลงทุนเพิ่มเติมด้วย อาทิ บริษัท Bombardier ซึ่งลงทุนในอุปกรณ์ส่งสัญญาณรถไฟฟ้าในกรุงเทพฯ มีความสนใจที่จะลงทุนในระบบรางในจังหวัดอื่น ๆ ของไทย และบริษัท Celestica ซึ่งผลิตชิ้นส่วนอิเล็กทรอนิกส์ สนใจที่จะลงทุนในเขตระเบียงเศรษฐกิจพิเศษภาคตะวันออก (EEC) ด้วย ซึ่งรัฐมนตรีประจําสํานักนายกรัฐมนตรียินดีเป็นอย่างมากที่บริษัทเอกชนแคนาดาสนใจลงทุนในไทย โดยเฉพาะใน EEC พร้อมกล่าวเชิญชวนให้มหาวิทยาลัยแคนาดาพิจารณามาเปิดสาขาและร่วมมือกับมหาวิทยาลัยไทย เพื่อป้อนแรงงานให้ภาคอุตสาหกรรมที่กําลังเติบโตภายในเขตระเบียงเศรษฐกิจพิเศษภาคตะวันออก (EEC) ด้วย
โอกาสนี้ ทั้งสองฝ่ายยังหารือถึงเรื่องการเข้าร่วมใน CPTPP (Comprehensive and Progressive Agreement for Trans-Pacific Partnership) ของไทย โดยรัฐมนตรีประจําสํานักนายกรัฐมนตรียินดีที่แคนาดาสนับสนุนความสนใจที่จะเข้าร่วม CPTPP ของไทย และย้ําว่า ไทยตระหนักถึงความสําคัญของ CPTPP ซึ่งจะช่วยยกระดับมาตรฐานการดําเนินการของประเทศสมาชิกที่เกี่ยวกับความตกลงด้านการค้า และเห็นว่า CPTPP จะช่วยขับเคลื่อนเศรษฐกิจไทยไปสู่ประเทศที่ขับเคลื่อนเศรษฐกิจโดยใช้เทคโนโลยีขั้นสูง ภายใต้นโยบายประเทศไทย 4.0 อีกด้วย ด้านเอกอัครราชทูตแคนาดาฯ ได้กล่าวถึงบทบาทนําของแคนาดาใน CPTPP พร้อมยินดีให้ข้อมูลถึงขั้นตอนและกฎเกณฑ์ต่างๆ เรื่อง CPTPP กับไทยเพิ่มเติม